kardosdrur/scandi-wiki huggingface dataset:
Agnes Christine Dahl

Agnes Christine Dahl (født 23. februar 1861, død 27. september 1950) var en dansk harpist.

Hun var datter af Balduin Dahl og Flora Marie Louise Bagger. Hun var en dygtig harpist, der fra 1886 til 1907 var ansat i Det Kongelige Kapel efter i nogle år at have spillet i faderens orkester i Tivoli.

Kilder 
 

Personer i Dansk Biografisk Leksikon
Kongelige kapelmusici fra Danmark
Harpenister fra Danmark
Personer med tilknytning til Tivoli
Danskere i 1800-tallet
Danskere i 1900-tallet
Katrín Júlíusdóttir

Katrín Júlíusdóttir (født 23. november 1974 i Reykjavik) er en islandsk politiker.

Katrín Júlíusdóttir tilhører det socialdemokratiske partiet Alliancen og var 2003-16 medlem af Altinget. Fra maj 2009 til januar 2012 var hun Islands erhvervsminister og fra 2012 til 2013 var hun finansminister.

Katrín har blandt andet studeret antropologi ved Islands Universitet. Hun er gift med forfatteren Bjarni Bjarnason.

Eksterne henvisninger 
 Katrín Júlíusdóttir på Altingets hjemmeside.

Noter 

Personer fra Reykjavik
Altingsmedlemmer
Ministre fra Island
Socialdemokrater fra Island
Grisbæk

Grisbæk er en lille landsby i Sydvestjylland der ligger ca. 3 kilometer fra Vejrup by i Vejrup Sogn. Der er en rundhøj i Grisbæk.

Referencer 

Byer i Esbjerg Kommune
Grigorij Pasko

Grigorij Pasko (  ; født 1962, Kresjtjenovka, Kherson oblast, Ukrainsk SSR) er en russisk journalist, tidligere officer i den Russiske Føderations flåde, Amnesty International-udnævnt samvittighedsfange, og stifter og redaktør af Ecology and Law, et miljø- og borgeretsmagasin.

Liv 

Pasko blev født i en lærerfamilie, uddannet ved journalistafdelingen på Lviv Universitet i 1983 og arbejdede som undersøgende journalist og redaktør for Bojevaja vakhta (Kampovervågningen), den interne avis for den russiske Stillehavsflåde. Han arbejdede sammen med japanske journalister fra NHK TV-netværket og Asahi Shimbuns nationale dagblad, og afslørede den russiske flådes dumpning af atomaffald i det Japanske hav i 1993.

Samvittighedsfange 

I november 1997 blev Pasko anholdt af Den føderale sikkerhedstjeneste for den Russiske Føderation i Vladivostok. Han blev anklaget for spionage for sine publikationer om miljøproblemer i det japanske hav, men blev oprindeligt kendt ikke skyldig på grund af manglende beviser. På grund af hans advokaters indsats, herunder Ivan Pavlov, blev Pasko kun dømt for to af tres anklager. Han blev fundet skyldig i "misbrug af sin officielle stilling", men blev straks frigivet under en generel amnesti.

Efter flere fornyede undersøgelser frifandt Stillehavsflåden i sidste ende Pasko på alle punkter undtagen spionage og dømte ham til fire års fængsel for forræderi den 25. december 2001. Han blev anerkendt som samvittighedsfange af Amnesty International.

I 2003 blev han sat på fri fod. Atten måneder senere fik han lov til at rejse til udlandet.

Referencer 

Personer fra Kherson oblast
Journalister fra Rusland
Systemkritikere fra Rusland
Johan Friedrich Wilhelm Haffner

Johan Friedrich Wilhelm (von) Haffner (født 12. januar 1768 i Rendsborg, død 27. april 1822 på gården Dal i Ullensaker) var en norsk officer. Fra ham nedstammer den norske gren af slægten Haffner.

Militær karriere 
Han var søn af oberstløjtnant Reinhold Jacob (von) Haffner (1731-1806) og Wibeke M. von Wildenrath (1744-1817) og blev selv officer i dansk-norsk tjeneste. Haffner blev sekondløjtnant i artilleriet 1786, premierløjtnant 1789, kaptajn 1794, major og overkvartermester 1807, var interimskommandant på Kongsvinger fra 1808 til 1809 og blev oberstløjtnant og generalkvartermesterløjtnant 1811.

Han deltog i krigen 1808, hvor han kommanderede et ridende batteri i brigaden Holst ved Skjeberg, og deltog som generalkvartermester i krigen 1814.

Haffner bad om afsked fra dansk tjeneste ved tabet af Norge i 1814 og blev samme år generaladjutantløjtnant i den norske generalstab og fungerende generalkvartermester samt kammerherre hos kong Christian Frederik.Haffner fik afsked fra militærtjenesten i 1815 og trak sig tilbage til sin gård Dal i Ullensaker.

Betydning for begivenhederne i 1814 
Haffner stod Frederik af Hessen nær og blev derigennem også knyttet til prins Christian Frederik. I 1813 deltog han i kommissionen, som skulle vurdere Norges militære situation med henblik på at angribe Sverige. I 1814 var han blandt dem, som tog med prins Christian Frederik til Trondhjem. Senere samme år deltog han på Notabelmødet på Ejdsvold den 16. februar 1814, og Haffner var også nærværende på Ejdsvold, da rigsforsamlingen arbejdede.

I en periode, hvor Christian Frederik ikke var til stede på Ejdsvold, sendte Haffner ham fire breve. Her holdt han prinsen orienteret om tingenes gang, men informerede også om relevante rygter og intriger.

Han var gift 1. gang 2. februar 1793 med Sara Hagerup (født 26. februar 1770, død 9. maj 1814). 2. gang 22. maj 1815 med Elise Mathilde Harward (født 12. januar 1786, død 24. marts 1848).

Kilder 

Johan Friedrich Wilhelm
Artilleriofficerer fra Danmark
Kammerherrer fra Norge
Personer fra Rendsborg
Nordmænd i 1700-tallet
Nordmænd i 1800-tallet
Le Samyn des Dames 2018

Le Samyn des Dames 2018 var den syvende udgave af kvindernes version af landevejscykelløbet Le Samyn, i Hainaut, Belgien. Det blev afholdt den 27. februar 2018 over en distance på 103,7 km. Løbet startede i Quaregnon og sluttede i Dour. Det blev af UCI klassificeret som et 1.2-løb.

Hold og ryttere

Danske ryttere
Pernille Mathiesen kørte for Team Sunweb
Trine Holmsgaard kørte for Experza-Footlogix
Camilla Møllebro kørte for Hitec Products-Birk Sport

Resultater

Eksterne henvisninger 

2018
Cykelløb i 2018
Le Samyn 2018

Le Samyn 2018 var den 50. udgave af cykelløbet Le Samyn. Løbet var en del af UCI Europe Tour-kalenderen og blev arrangeret 27. februar 2018. Det blev vundet af hollandske Niki Terpstra fra .

Hold og ryttere

Danske ryttere
Lasse Norman Hansen kørte for 
Casper Pedersen kørte for 
Michael Carbel kørte for

Resultater

Referencer

Eksterne henvisninger
 

2018
UCI Europe Tour 2018
Vilhelm Nielsen

Vilhelm Nielsen er navnet på flere personer:

 Vilhelm Nielsen (1869-1964) (1869-1964)– dansk sagfører, hypotekforeningsdirektør og politiker (Vilhelm Henrik Nielsen)
 Vilhelm Nielsen (læge) (1874-1955) – dansk læge og kontorchef
 Vilhelm Nielsen (1878-1966) (1878-1966) – dansk forsikringsselskabsdirektør
 Vilhelm Nielsen (borgmester) (1883-1966) – dansk redaktør og borgmester
 Vilhelm Nielsen (fodboldspiller) (1899-1986) – dansk fodboldspiller (Vilhelm Emil Nielsen)
 Vilhelm Nielsen (undervisningsinspektør) (1917-2007) – dansk undervisningsinspektør
World of Warships

World of Warships er et computerspil, der blev publiceret af Wargaming.net, som også har udgivet bl.a. World of Tanks.
Spillet blev udgivet 17. september 2015 og bliver opdateret med jævne mellemrum.

World of Warships er et multiplayer onlinespil, hvor man spiller imod andre spillere rundt omkring i verden.

Onlinespil
Jen Ledger

Jen Ledger (født 8. december 1989 i Coventry) er trommeslager i rockbandet Skillet og har været det, siden hun var 16. Hun er også den kvindelige vokal i bandet.

Trommeslagere fra England
Sangere fra England
Personer fra Coventry
Wiener Symphoniker

De Wiener Symphoniker er en Wien baseret Østrigske symfoniorkester, som blev grundlagt i 1900. Ud over koncerter derhjemme i Wiener Konzerthaus, spiller Wiener Symphoniker også i Wiener Musikverein og Theater an der Wien.

I oktober 2011 blev Philippe Jordan ansat som chefdirigent startende med sæsonen 2014-2015 og med udgangspunkt op til og med sæsonen 2020-2021.

Dirigenter 
 1900-1925 Ferdinand Löwe
 1934-1938: Oswald Kabasta
 1939-1944: Hans Weisbach
 1945-1947: Hans Swarowsky
 1960-1970: Wolfgang Sawallisch
 1973-1976: Carlo Maria Giulini
 1980-1982: Gennadi Rozjdestvenski
 1991-1996: Rafael frühbeck de Burgos
 1997-2005: Vladimir Fedoseyev
 2005-2013: Fabio Luisi
 2014-2021: Philippe Jordan

Kilder

Eksterne henvisninger 

 
 Officielle hjemmeside på wienersymphoniker.at 
 Wiener Symphonikers historie på wienersymphoniker.at 

Symfoniorkestre fra Østrig
Musikgrupper fra 1900
Stefano Sandrone

Stefano Sandrone (født i 1. februar 1988 i Canelli) er en italiensk hjerneforsker og en Teaching Fellow på Imperial College London.

Liv og værker 
Stefano Sandrone fik en Ph.D. i neurovidenskab ved King's College London, hvor han startede sin karriere som en Teaching Fellow’'.

In 2014 blev han valgt som ung videnskabsmand for det 64. Lindau Nobel Laureate Meeting i Physiology eller Medicine, der deltog 37 Modtagere af Nobelprisen, og optrådte i Wired bladets liste over de mest lovende italienere under 35 år.

I 2015 var han medforfatter til bogen med titlen Brain Renaissance, og dermed vandt han den toårige pris for fremragende bog i neurovidenskabens historie præsenteret af det internationale samfund for neurovidenskabens historie. Han optrådte også som en bidragyder til den 41. udgave af Gray's Anatomy.

I 2016 blev Sandrone tildelt H. Richard Tyler Award præsenteret af American Academy of Neurology, og det følgende år blev han valgt som næstformand for neurologisk afdeling i samme akademi, således blev han den yngste næstformand ved det amerikanske neurologiske laboratorium. I 2017 blev han også anerkendt som Fellow af Higher Education Academy''.

Sandrone’s værker omfatter genopdagelsen af manuskriptet af det første funktionelle neuroimaging eksperiment, som har været omtalt i flere magasiner og aviser.

Kilder 

Forskere
Forfattere fra Italien
Aalborg Vinterrevy

Aalborg Vinterrevy har eksisteret siden 1990 og spilles altid i Aalborg Kongres og Kulturhus. Igennem tiden har man kunnet opleve revyhold med meget svingende antal medvirkende. Man har igennem årene kunnet opleve navne som: Pernille Schrøder, Henrik Lykkegaard, Søs Egelind, Kirsten Lehfeldt, Niels Hausgaard, Vicki Berlin, Jesper Klein, Flemming Jensen, Thomas Mørk, Niels Ellegaard, Leif Maibom og mange flere. Revyen er blevet stiftet af show og forretningsmanden, tidligere direktør for Aalborg Kongres og Kulturhus Ernst Trillingsgaard. Revyen havde sølvbryllup i 2014, med revyholdet: Niels Ellegaard, Vicki Berlin, Henrik Lykkegaard og Pernille Schrøder.

1990 
Medvirkende: Ulf Pilgaard og Thomas Eje

1991 
Medvirkende: Flemming Jensen

1992 
Medvirkende: Lisbet Dahl

1993 
Medvirkende: Jesper Klein, Per Pallesen, Flemming Jensen, Lykke Nielsen, Michelle Bjørn-Andersen, Jeanette Binderup-Schultz og Henrik H. Lund

1994 
Medvirkende: Søs Egelind og Kirsten Lehfeldt

1995 
Medvirkende: Margrethe Koytu, Anne Herdorf og Dario Campeotto

1996 
Medvirkende: Jan Schou

1997 
Medvirkende: Niels Hausgaard

1998 
Medvirkende: Finn Nielsen, Pernille Schrøder og Henrik Lykkegaard

1999 
Medvirkende: Søs Egelind og Kirsten Lehfeldt

2000 
Medvirkende: Pernille Schrøder, Henrik Lykkegaard og Thomas Mørk

2001 
Medvirkende: Niels Hausgaard

2002 
Medvirkende: Pia Rosenbaum, Leif Maibom og Arne Lundemann

2003 
Medvirkende: Søs Egelind og Kirsten Lehfeldt

2004 
Medvirkende: Pernille Schrøder, Henrik Lykkegaard og Niels Ellegaard

2005 
Medvirkende: Jeanne Boel, Leif Maibom og Hans Holtegaard

2006 
Medvirkende: Leif Maibom, Jan Schou og Kirsten Price

2007 
Medvirkende: Pernille Schrøder, Niels Ellegaard og Henrik Lykkegaard

2008 
Medvirkende: Pernille Schrøder, Henrik Lykkegaard og Thomas Mørk

2009 
Medvirkende: Søs Egelind og Kirsten Lehfeldt

2010 
Medvirkende: Niels Ellegaard, Leif Maibom og Lone Rødbroe

2011 
Medvirkende: Pernille Schrøder, Henrik Lykkegaard og Thomas Mørk

2012 
Medvirkende: Pernille Schrøder, Vicki Berlin, Henrik Lykkegaard og Jesper Asholt

2013 
Medvirkende: Leif Maibom, Thomas Mørk, Pernille Schrøder og Vicki Berlin

2014 
Medvirkende: Pernille Schrøder, Henrik Lykkegaard, Vicki Berlin og Niels Ellegaard

25 års jubilæumsrevy. Her kan ses en lille video fra deres sølvbryllup: https://www.youtube.com/watch?v=cExN62GRII8

2015 
Medvirkende: Henrik Lykkegaard, Vicki Berlin, Lise Baastrup og Rasmus Krogsgaard

2016 
Medvirkende: Vicki Berlin, Rasmus Krogsgaard, Hans Holtegaard og Randi Winther

2017 
Medvirkende: Pernille Schrøder, Thomas Mørk, Vicki Berlin, Rasmus Krogsgaard og Alexander Arli

2018 
Medvirkende: Pernille Schrøder, Thomas Mørk, Vicki Berlin og Rasmus Krogsgaard

Henvisninger/kilder 
 

Revyer
Vinterrevy
Steen Madsen (fodboldspiller)

Steen Kirkevang Madsen (født 1. april 1948) er en dansk fodboldspiller og -træner.

Michael Madsen er Steen Madsens søn.

Spillerkarriere 
Steen Madsen var divisionsspiller for Vanløse IF i 1970'erne. Han var med at vinde vandt DBUs Landspokalturnering i DBUs Landspokalturnering i 1973/74-sæsonen med en finalesejr over Odense Boldklub med cifrene 5-2. Et halvt år efter pokaltitlen var han med til at sikre Vanløse IF oprykning til landets daværende bedste fodboldrække (1. division) ved at vinde landets daværende næstebedste række, 2. division, i 1974-sæsonen og 3. division øst sæsonen forinden.

Trænerkarriere

Referencer 

Fodboldspillere fra Danmark
Fodboldspillere fra Vanløse IF
Leo Ulfeldt

Leo rigsgreve Ulfeldt (i Østrig også skrevet Uhlefeld) (født 22. marts 1651 i København, død 11. april 1716 i Wien) var en kejserlig tysk feltmarskal og vicekonge af Catalonien. Han var bror til Christian Ulfeldt og far til Corfitz Anton Ulfeldt og Frantz Anton Ulfeldt.

Uddannelse 
Han var søn af dansk rigshofmester, tysk rigsgreve (siden 1641) Corfitz Ulfeldt og Leonora Christina Ulfeldt og tilbragte sin første barndom på Boller hos sin mormoder, Kirstine Munk, der 1653 sendte ham til sine forældres i Stockholm. Som sin faders søn måtte han som voksen se vejen spærret for sig i sit fædreland, og han måtte søge lykken andre steder i Europa. 1665 blev han immatrikuleret ved universitetet i Basel, gik 1669 over til katolicismen, fik 1673 af dronning Kristina af Sverige bestalling som kammerjunker og opnåede 1674 et kanonikat i Olmütz.

I kejserlig tjeneste 
Under et antaget navn gik Ulfeldt i den tyske kejsers tjeneste, i hvilken han steg gennem de forskellige grader, indtil han 1682 fik et kompagni til fods under Raimondo Montecuccoli. Han blev 1692 oberstløjtnant, og snart efter blev han chef for et rytterregiment, og formodentlig i denne egenskab er det, at han skal have med 80 kyrasserer forsvaret et pas mod 2.000 tartarer. Så meget er vist, at han ved sin tapperhed vandt anerkendelse, så han avancerede til generalmajor og regimentschef i 1700. Han deltog 1702 i slaget ved Luzzara og 1703 i slaget ved Bormio. Kejseren gav ham desuden kammerherrenøglen 1704 og dekorerede ham med sit portræt.

Da kejseren landede i Catalonien 1704 for at gøre sine fordringer på den spanske trone gældende, var Ulfeldt med ham, og hans dygtighed blev også her påskønnet. Han blev 1704 feltmarskalløjtnant, 1706 generalfeltmarskal og guvernør i Barcelona, som han i den nye kejsers nærværelse forsvarede med bravour, og blev vicekonge over hele Catalonien. 1708 måtte Barcelona overgive sig, og Ulfeldt vendte tilbage til Østrig, nu som gehejmeråd. I 1714 nævnes han som "Hauptmann der Hartschiere" (drabantgarden), nu i Karl VI's tjeneste, og Ulfeldt nåede dermed at tjene hele tre tysk-romerske kejsere.

Besøg hos Leonora Christina 
Mens Leonora Christina boede på Maribo Kloster, besøgte Ulfeldt hende med den danske regerings tilladelse to gange (1691 og 1693); den første gang inkognito. Efter hendes død afhentede han 1699 sin ældste søster i Maribo.

Ulfeldt blev gift 1697 med Anna Maria Sinzendorf, en datter af rigsgreve Rudolph Sinzendorf. Som enke blev hun overhofmesterinde hos den regerende ærkehertuginde i Bryssel, hvor hun døde 31. juli 1736. Parret fik to sønner.

Kilder 
 

Personer i Dansk Biografisk Leksikon
Leo
Kejserlige generaler fra Det tysk-romerske Rige
Personer fra København
Østrigere i 1600-tallet
Østrigere i 1700-tallet
Kammerherrer fra Østrig
Gehejmeråder fra Østrig
Grever fra Tyskland
Personer der er konverteret
Henrik Nielsen til Sandagergård

Henrik Nielsen var en dansk adelsmand, som skrev sig til Sandagergård. Han var far til Jesper Henriksen.

En ridder Niels Thomesen (Lunge?) nævnes i Skovby Herred fra 1387 og har muligvis allerede da ejet Sandagergård, hvortil han nævnes 1413, da han døde. En tilsvarende Niels Thomesen ejede Enggård fra 1409 og er muligvis den samme person.

Den væbner Henrik Nielsen, der fra 1417 til 1428 nævnes til Sandagergård, var formentlig hans søn. Han blev rigsråd og havde sønnerne Niels og Jesper Henriksen.

Kilder 
 J.P. Trap, Statistisk-topografisk Beskrivelse af Kongeriget Danmark, 5. udgave, bind 5, 1954, s. 374.

Godsejere fra Danmark
Danskere i 1400-tallet
Rigsråder fra Danmark
Personer fra Fyn
Peter Otzen

Peter Otzen (født 2. august 1810 i Flensborg, død 6. august 1891 i Burg på Femern) var en slesvigsk præst og politiker.

Han var søn af brændevinsbrænder Thomas Otzen og Marinke født Lund. 1837 tog han teologisk eksamen fra universitetet i Kiel, var to år huslærer, blev 1839 ordineret som hjælpepræst i Olderup og udnævntes 1846 til sognepræst i Olderup. Da han 1848 nægtede at anerkende den provisoriske regering, afsatte denne ham i maj, hvorefter han levede i Flensborg og 1850 skrev Wider die Schleswig-Holsteiner und für Dänemark. 1850 blev han præst i Kværn, 1851 præst i Burg og provst for Femern Provsti. 1851 valgtes han af den slesvigske gejstlighed til stænderdeputeret og genvalgtes 1860; i de fire samlinger 1855-63 var han stænderpræsident og varetog dette hverv med dygtighed og upartiskhed. 1881 tog han sin afsked. 

Han havde 18. december 1846 ægtet Anna Auguste Petersen (født 13. november 1809), datter af brændevinsbrænder Peter Christopher P. i Flensborg og Anna født Knuth.

Kilder 
 

Personer i Dansk Biografisk Leksikon
Stænderdeputerede fra Slesvig
Præster fra Danmark
Danskere i 1800-tallet
Personer fra Flensborg
Peter Thomsen (kollegiedeputeret)

Peter Thomsen (født 11. februar 1781 i Treya, død 19. eller 20. februar 1839 i Tønning) var en slesvigsk embedsmand.

Han var borgmester i Tønning, blev overretsråd og dommer på Gottorp og blev i 1831 deputeret i Tyske Kancelli, hvilket han var til 1839. Han blev etatsråd i 1820.

Han var gift med Christina Sophia Augusta Bentzen (21. juli 1782 – 28. marts 1862) og var far til Adolph Theodor Thomsen-Oldenswort

Noter

Kilder 
 Den danske civile Centraladministrations Embedsetat 1660-1848, København: Bianco Luno 1889, s. 138.
 Personalhistorisk Tidsskrift (1942–1943), s. 215.
 Christian Paulsen, Flensborgeren: Professor Christian Paulsens Dagbøger, København: Gyldendalske Boghandel Nordisk Forlag 1946, s. 428.

Kollegiedeputerede fra Danmark
Etatsråder fra Danmark
Danskere i 1800-tallet
Jurister fra Tyskland
Calum MacDonald (musiker)

Calum MacDonald (skotsk gælisk: Calum MacDhomhnaill; født 12. november 1953) er en skotsk percussionist i det keltisk rockband Runrig, samt gruppens primære sangskriver sammen med sin ældre bror, Rory MacDonald. Rory skriver normalt melodien og Calum skriver teksterne.

Tidligt liv 
Hans bror, Rory, blev født Dornoch, Sutherland. Hans far, Donald John MacDonald fra Scalpay, var veteran fra anden verdenskrig. Familien flyttede til North Uist, da Rory var omkring fire åg gammel. Calu blev født i Lochmaddy, North Uist.

Da Rory begyndte i High School, som på dette tidspunkt på i Portree på Isle of Skye, flyttede helle familien. Det var på Isle of Skye at brødrene dannede Runrig sammen med Blair Douglas og efterfølgende Donnie Munro.

MacDonald gik på Jordanhill College og han arbejdede som idrætslærer indtil Runrig indtil han begyndte at spille på fuld tid i Runrig.

Senere liv 
I 1980'erne blev Macdonalds kristne tro større, og det begyndte at få indflydelse på teksterne både på gælisk og engelsk. Han boede i Edinburgh i 1980'erne og 1990'erne, før han flyttede med familien til Contin i det skotske højland. Macdonald har bidraget med vokal til flere af Runrigs sange, heriblandt "Dust" og "Faileas air an Airigh".

Hans søn, Donald MacDonald, der kaldes Seeds, er også sangskriver og optræder med sit eget band kaldet Donald MacDonald & the Islands.

Referencer

Eksterne henvisninger 
 Runrigs officielle hjemmeside

Runrig
Percussionister fra Storbritannien
Musikere fra Skotland
International Biathlon Union

Intenational Biathlon Union (IBU) er et internaitonalt sportsforbund der arrangerer skiskydnings konkurrencer. IBU er af historiske årsager knyttet til militæret og er dermed ikke en del af FIS der ellers står for resten af skisportsgrenene. IBU har hovedsæde i Salzburg, Østrig og den nuværendre præsident er nordmanden Anders Besseberg.

Forløberen for IBU; Union Internationale de Pentathlon Moderne et Biathlon (UIPMB) blev stiftet i 1948 med henblik på at standardisere regelsættet for skiskydning og femkamp. I 1993 skilte skiskydningsdelen sig ud og stiftede IBU.

Eksterne henvisninger 
 IBUs officielle hjemmeside

Skiskydning
Internationale sportsorganisationer
Trakyt

Trakyt (Trachyt) (af græsk τραχύς, ru) var i ældre tid fællesnavn for alle lyse, yngre vulkanske bjergarter i modsætning til de mørke basalter. Navnet er indført af Hauy og hentyder til, at disse bjergarter i reglen er ru at føle på.

Efter nyere tids systematik har navnet trakyt langt mere indskrænket betydning og anvendes kun om sådanne neovulkanske bjergarter, der i kemisk sammensætning svarer til syenit, og som derfor ganske overvejende består af alkalifeldspat. Af underordnede bestanddele kan findes andre feldspatarter, biotit, hornblende, augit og andre, hvorefter man adskiller biotit-trakyt, hornblende-trakyt, augit-trakyt. Strukturen er ofte porfyrisk med strøkorn af glasagtig feldspat (sanidin). I grundmassen, som i reglen er lys grå eller rødlig, findes i nogle tilfælde foruden feldspat en glasagtig størkningsrest; når denne sidste er rigeligere til stede, kaldes bjergarten hyalotrakyt. Typiske forekomststeder er Siebengebirge ved Bonn, Monte Amiata i Toscana, Puy de Dôme i Auvergne (her en hvid, stærkt porøs varietet, som kaldes domit). Den yngste, i Europa frembrudte Trakyt-lavastrøm er Lava del Arso (1302) på Ischia, som er en mørkegrå augit-trakyt.

Litteratur 
Salmonsens Konversationsleksikon, bind XXIII, s. 678

Eksterne henvisninger 

Bjergarter
Faxehus Efterskole

Faxehus Efterskole er en efterskole beliggende i Faxe Ladeplads, Faxe Kommune. Der går ca. 100 elever på skolen. Skolen tilbyder musik, teater, vandsport, friluftsliv og kunst som valgfag. På skolen er der to studieretningslinjer: den internationale og den naturfaglige retning.

Eksterne henvisninger 
 Efterskolens hjemmeside 

Efterskoler
Faxe Kommune
Benedikt Jóhannesson

Benedikt Jóhannesson (født 4. maj 1955) er en islandsk forlægger, forretningsmand og politiker. Han er grundlægger af, og tidligere formand for, partiet Reform og var Islands finansminister fra 11. januar 2017 til 30 november 2017.

Benedikt er administrerende direktør for forlaget Heimur, som han stiftede i 2000 og ejer 73,5% af aktierne i. Det udgiver to ugentlige nyhedsbreve om islandsk erhvervsliv og økonomi med titlen Iceland Review.

Han har en ph.d.-grad i statistik og matematik fra Florida State University. og har drevet konsulentfirmaet Talnakönnun (Datanalyse) siden 1983. 

Udover sin konsulent- og forlagsvirksomhed har Benedikt siddet i bestyrelsen for en række af Islands største virksomheder og udgivet en novellesamling. 

I juni 2014 grundlagde han det liberale og EU-venlige politiske netværk Viðreisn (Genrejsning) efter at have forladt Selvstændighedspartiet. Netværket blev omdannet til et politisk parti 24. maj 2016 med Benedikt som formand. Det har valgt Reform som sit officielle navn på dansk.

Benedikt blev valgt til Altinget for partiet i 2016, men opnåede ikke genvalg ved altingsvalget 2017. 

Godt to uger før valget i 2017 afgik Benedikt den 12. oktober som leder af Reform på grund af partiets dårlige meningsmålinger.

Noter 

Erhvervsfolk fra Island
Forlæggere
Statistikere
Altingsmedlemmer
Ministre fra Island
Personer fra Reykjavik
Ani-Lab

Ani-Lab (animation laboratorie) er flere steder i Danmark, hvor man laver animationsfilm. (10-18 år). Ani-lab er støttet af Statens Kunstfond.

Kilder/referencer

Animationsfilm